CELEX: 32010D0769
Language: mt
Date: 2010-12-13 00:00:00
Title: 2010/769/UE: Deċiżjoni tal-Kummissjoni tat- 13 ta’ Diċembru 2010 dwar l-iffissar ta’ kriterji għall-użu ta’ metodi teknoloġiċi minn trasportaturi tal-gass naturali likwifikat bħala alternattiva għall-użu ta’ karburanti għal użu marittimu b’kontenut ta’ kubrit baxx li jissodisfa r-rekwiżiti tal-Artikolu 4b tad-Direttiva tal-Kunsill 1999/32/KE dwar it-tnaqqis tal-kontenut tal-kubrit f’ċerti karburanti likwidi kif emendata bid-Direttiva 2005/33/KE tal-Parlament Ewropew u tal-Kunsill dwar il-kontenut ta’ kubrit f’karburanti għal użu marittimu (notifikata bid-dokument numru C(2010) 8753)  Test b’relevanza għaż-ŻEE

14.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 328/15
            
         DEĊIŻJONI TAL-KUMMISSJONI
   tat-13 ta’ Diċembru 2010
   dwar l-iffissar ta’ kriterji għall-użu ta’ metodi teknoloġiċi minn trasportaturi tal-gass naturali likwifikat bħala alternattiva għall-użu ta’ karburanti għal użu marittimu b’kontenut ta’ kubrit baxx li jissodisfa r-rekwiżiti tal-Artikolu 4b tad-Direttiva tal-Kunsill 1999/32/KE dwar it-tnaqqis tal-kontenut tal-kubrit f’ċerti karburanti likwidi kif emendata bid-Direttiva 2005/33/KE tal-Parlament Ewropew u tal-Kunsill dwar il-kontenut ta’ kubrit f’karburanti għal użu marittimu
   (notifikata bid-dokument numru C(2010) 8753)
   (Test b’relevanza għaż-ŻEE)
   (2010/769/UE)
   IL-KUMMISSJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 1999/32/KE tas-26 ta’ April 1999 dwar it-tnaqqis tal-kontenut tal-kubrit f’ċerti karburanti likwidi (1) kif emendata bid-Direttiva 2005/33/KE tal-Parlament Ewropew u tal-Kunsill (2), u b’mod partikolari l-Artikolu 4c tagħha,
   Billi:
   
               (1)
            
            
               L-Artikolu 4b tad-Direttiva jirrikjedi li mill-1 ta’ Jannar 2010, il-bastimenti li jkunu fl-irmiġġ fil-portijiet tal-Komunità ma jużawx karburanti għal użu marittimu li jkollhom kontenut ta’ kubrit li jeċċedi 0,1 % skont il-massa. Madankollu, dan ir-rekwiżit ma japplikax għall-karburanti li jintużaw abbord bastimenti li jużaw teknoloġiji approvati ta’ tnaqqis ta’ emissjonijiet skont l-Artikolu 4c.
            
         
               (2)
            
            
               L-Artikolu 4c(4) jipprovdi li l-Istati Membri jistgħu jippermettu lill-bastimenti jużaw teknoloġija approvata għat-tnaqqis tal-emissjonijiet bħala alternattiva għall-użu ta’ karburanti għal użu marittimu b’kontenut ta’ kubrit baxx li jissodisfa r-rekwiżiti tal-Artikolu 4b, kemm-il darba dawn il-bastimenti kontinwament jiksbu tnaqqis fl-emissjonijiet li jkun mill-inqas ekwivalenti għal dak li għandu jinkiseb permezz tal-limiti fuq il-kubrit fil-karburant speċifikati fid-Direttiva;
            
         
               (3)
            
            
               L-Artikolu 4c(3) jipprovdi għall-iffissar ta’ kriterji għall-użu ta’ metodi teknoloġiċi, minn bastimenti ta’ kull bandiera f’portijiet u estwarji magħluqa fil-Komunità skont il-proċedura msemmija fl-Artikolu 9(2) tad-Direttiva. Dawn il-kriterji għandhom jiġu kkomunikati lill-IMO.
            
         
               (4)
            
            
               Spiss, it-trasportaturi tal-gass naturali likwifikat (LNG) ikunu mgħammra b’bojlers li jużaw taħlita ta’ żewġ tipi ta’ karburant, gass li jevapora (“boil-off gas”) u żejt tal-karburant dens, għall-propulsjoni u għal operazzjonijiet relatati mal-merkanzija. Sabiex jissodisfaw ir-rekwiżiti tad-Direttiva, il-biċċa l-kbira tat-trasportaturi tal-LNG li jidħlu f’portijiet tal-UE jistgħu jużaw teknoloġiji ta’ tnaqqis ta’ emissjonijiet li jużaw taħlita ta’ karburanti għal użu marittimu u ta’ “boil-off gas” biex jipproduċu emissjonijiet b’kontenut ta’ kubrit ta’ 0,1 % jew inqas.
            
         
               (5)
            
            
               Għat-tul taż-żmien, il-“boil-off gas” jista’ jintuża bħala l-karburant primarju waqt li l-bastiment ikun fl-irmiġġ, u b’hekk l-emissjonijiet ikollhom kontenut ta’ kubrit inqas minn dak miksub bl-applikazzjoni tal-limiti fuq il-kubrit fil-karburant speċifikati fid-Direttiva.
            
         
               (6)
            
            
               Il-miżuri provduti f’din id-Deċiżjoni huma skont l-opinjoni tal-Kumitat Regolatorju stabbilit skont Artikolu 9(2) tad-Direttiva,
            
         ADOTTAT DIN ID-DEĊIŻJONI:
   Artikolu 1
   Trasportatur tal-Gass Naturali Likwifikat (Trasportatur tal-LNG) huwa bastiment tal-merkanzija li jkun ġie mibni jew addattat biex jintuża għall-ġarr ta’ volum kbir ta’ gass naturali likwifikat kif definit skont il-Kodiċi Internazzjonali għall-Bini u t-Tagħmir tal-Bastimenti li jġorru Gass Likwifikat f’Volumi Kbar (Kodiċi IGC).
   Artikolu 2
   Sabiex jinkiseb l-għan ta’ tnaqqis ta’ emissjonijiet minn bastimenti permezz ta’ metodu ta’ teknoloġija alternattiva għat-tnaqqis ta’ emissjonijiet permezz ta’ karburant għal użu marittimu u “boil-off gas”, it-Trasportaturi tal-LNG għandhom jużaw u jirrispettaw il-kriterji ta’ kalkoli stipulati fl-Anness.
   It-Trasportaturi tal-LNG jistgħu jużaw il-metodu ta’ teknoloġija alternattiva għat-tnaqqis ta’ emissjonijiet waqt li jkunu fl-irmiġġ f’portijiet Komunitarji, fejn jagħtu żmien biżżejjed biex l-ekwipaġġ iwettaq il-miżuri meħtieġa biex ikun jista’ juża taħlita ta’ karburant għal użu marittimu u “boil-off gas” kemm jista’ jkun immedjatament wara li l-bastiment jasal fil-post tal-irmiġġ u kemm jista’ jkun tard qabel ma jitlaq.
   Artikolu 3
   It-tnaqqis ta’ kontenut ta’ kubrit fl-emissjonijiet miksub permezz tal-applikazzjoni tal-metodu msemmi fl-Artikolu 2, mill-inqas, għandu jkun ekwivalenti għat-tnaqqis li jista’ jinkiseb bl-applikazzjoni tal-limiti fuq il-kubrit fil-karburant speċifikati fid-Direttiva.
   Artikolu 4
   L-Istati Membri għandhom jesiġu li t-Trasportaturi tal-LNG li jużaw il-metodu ta’ teknoloġija alternattiva għat-tnaqqis ta’ emissjonijiet u li jidħlu f’portijiet li jaqgħu taħt il-ġurisdizzjoni tagħhom għandhom jipprovdu dettalji fil-ġurnal ta’ abbord il-bastiment, li jinkludu t-tip u l-kwantità tal-karburanti li jintużaw abbord il-bastiment. Għal dan il-għan, dawn il-bastimenti għandhom ikunu mgħammra għall-monitoraġġ u l-kejl tal-konsum ta’ “boil-off gas” u karburant għal użu marittimu.
   Artikolu 5
   L-Istati Membri għandhom jieħdu l-miżuri xierqa biex jimmonitorjaw u jivverifikaw l-użu tal-metodu ta’ teknoloġija alternattiva għat-tnaqqis ta’ emissjonijiet waqt li l-bastiment ikun fl-irmiġġ abbażi tat-tagħrif ipprovdut mit-Trasportaturi tal-LNG dwar it-tnaqqis miksub fir-rigward tal-emissjonijiet.
   Artikolu 6
   Din id-Deċiżjoni hija indirizzata lill-Istati Membri.
   
      Magħmul fi Brussell, it-13 ta’ Diċembru 2010.
      
         
            Għall-Kummissjoni
         
         Siim KALLAS
         
            Viċi-President
         
      
   
   
      (1)  ĠU L 121, 11.5.1999, p. 13.
   
      (2)  ĠU L 191, 22.7.2005, p. 59.
   
      ANNESS
      1)   Il-formula
      
      Sabiex tiġi stabbilita l-ekwivalenza fis-sens tal-Artikolu 3, għandha tintuża din il-formula:
      
         SF
          (%) · MF
          ≤ 0,1 % · MF0,1 %
         
      
      Fejn:
      —   SF (%): il-perċentwali ta’ kontenut ta’ kubrit għal kull unità ta’ massa ta’ karburant għal użu marittimu li tintuża
      —   MF
         : il-massa tal-karburant għal użu marittimu, f’Kg, ikkonsmat waqt li l-bastiment ikun fl-irmiġġ
      —   MF0,1 %
         : il-massa ekwivalenti, f’Kg, ta’ karburant b’kontenut ta’ kubrit ≤ 0,1 %. Dan il-fattur għandu jinħadem skont din il-formula:
      
         MF0,1 %
          = (MBOG
          · EBOG
          + MF
          · EF
         )/EF0,1 %
         
      
      Fejn:
      —   MBOG
         : il-massa ta’ “boil-off gas”, f’Kg, ikkonsmat waqt li l-bastiment ikun fl-irmiġġ
      —   EBOG
         : il-valur ta’ enerġija, f’MJ/Kg, tal-“boil-off gas” użat
      —   MF
         : il-massa tal-karburant għal użu marittimu, f’Kg, ikkonsmat waqt li l-bastiment ikun fl-irmiġġ
      —   EF
         : il-valur ta’ enerġija, f’MJ/Kg, tal-karburant għal użu marittimu marittimu li jintuża
      —   EF0,1 %
         : il-valur ta’ enerġija, fMJ/Kg, ta’ karburant għal użu marittimu b’kontenut ta’ kubrit ≤ 0,1 %
      
         Verżjoni 1 tal-formula
      
      Iż-żewġ formuli msemmija hawn fuq jistgħu jiġu kkumbinati f’waħda, hekk:
      
         SF (%) · MF/(MBOG · EBOG + MF · EF) ≤ 0,1 %/EF0,1 %
         
      
      
         Verżjoni 2 tal-formula
      
      Din il-formula tista’ tiġi żviluppata aktar, kif ġej:
      
         SF
          (%)/(RG/F
          · EBOG
          + EF
         ) ≤ 0,1 %/EF0,1 %
         
      
      Fejn:
      —   RG/F
         : il-proporzjon tal-massa tal-“boil-off gas” ma’ dik tal-karburant għal użu marittimu kkonsmati waqt li l-bastiment ikun fl-irmiġġ (MBOG
         /MF
         )
      Din it-tieni verżjoni tal-formula tista’ tiġi indikata bil-mod li ġej:
      
         RG/F
          ≥ (SF
          (%) · EF0,1 %
          - 0,1 % · EF
         )/0,1 % · EBOG
         
      
      2)   Applikazzjoni tal-formula
      
      Peress li l-valuri ta’ enerġija tad-diversi karburanti għal użu marittimu involuti fil-formula huma kważi l-istess, għall-valuri ta’ EF0,1 %
         , EF
          u EBOG
          jistgħu jintużaw il-valuri standard, biex tiġi ssimplifikata l-applikazzjoni prattika tal-formula. B’mod partikulari, jistgħu jiġu applikati dawn il-valuri standard ta’ enerġija:
      
         EF0,1 %
         = 43,0 MJ/Kg (sors: DNV Petroleum Services)
      
         EF
         = 40,8 MJ/Kg (source: DNV Petroleum Services)
      
         EBOG
         = 50,0 MJ/Kg (il-valur ta’ enerġija tal-metanu skont l-ISO)
      Konsegwentement, il-formula tiġi ssimplifikata kif ġej:
      
         RG/F
          ≥ 8,6 · SF
          (%) – 0,816
      
      Abbażi ta’ dan, l-uniku valur li jkun irid jiddaħħal fil-formula biex jinkiseb il-proporzjon tal-massa tal-“boil-off gas” ma’ dik tal-karburant għal użu marittimu kkonsmati (RG/F
          or MBOG/MF
         ) huwa l-kontenut ta’ kubrit tal-karburant għal użu marittimu kkonsmat waqt li l-bastiment ikun fl-irmiġġ. It-tabella ta’ hawn taħt, permezz ta’ eżempji, tindika l-proporzjon minimu meħtieġ biex jiġu ssodisfati l-kriterji għall-karburanti għal użu marittimu b’kontenut ta’ kubrit differenti.
      
                  Kontenut tal-kubrit (%)
               
               
                  1,0  %
               
               
                  1,5  %
               
               
                  2,0  %
               
               
                  2,5  %
               
               
                  3,0  %
               
               
                  3,5  %
               
            
                  
                     MBOG/MF
                     
                  
               
               
                  7,8 
               
               
                  12,1 
               
               
                  16,4 
               
               
                  20,7 
               
               
                  25,0 
               
               
                  29,3